
ΓΕΩΡΓΙΟΣ ΡΕΠΑΝΙΔΗΣ
ΔΙΚΗΓΟΡΟΣ ΠΑΡ’ ΑΡΕΙΩ ΠΑΓΩ – ΕΠΓΟΣ (ε.α)

Αλεξίου Έλλης 2, Τριανδρία, ΘΕΣΣΑΛΟΝΙΚΗ,
ΤΚ: 55337
ΤΗΛ: 2314-016793
ΚΙΝ: 6983508321(VPN ΠΑ)-6955258164
e-mail: georepan@yahoo.gr



ΕΝΗΜΕΡΩΤΙΚΟ ΣΗΜΕΙΩΜΑ ΑΝΑΦΟΡΙΚΑ ΜΕ ΤΗΝ ΑΣΚΗΣΗ ΑΓΩΓΩΝ ΣΤΟ ΕΛΕΓΚΤΙΚΟ ΣΥΝΕΔΡΙΟ ΓΙΑ ΤΗ ΔΙΕΚΔΙΚΗΣΗ ΚΑΙ ΑΠΟΔΟΣΗ ΤΗΣ ΔΙΑΦΟΡΑΣ ΜΕΤΑΞΥ ΤΟΥ ΠΑΡΑΚΡΑΤΟΥΜΕΝΟΥ ΠΟΣΟΥ ΤΗΣ ΕΑΣ ΑΠΟ ΤΗ ΣΥΝΤΑΞΗ ΚΑΙ ΤΟΥ ΠΟΣΟΥ ΕΠΙ ΤΟΥ ΟΠΟΙΟΥ ΘΑ ΕΠΡΕΠΕ ΝΑ ΥΠΟΛΟΓΙΣΘΕΙ ΜΕΤΑ ΤΗΝ ΑΦΑΙΡΕΣΗ ΤΟΥ ΠΟΣΟΥ ΤΟΥ 1ΟΥ ΚΛΙΜΑΚΙΟΥ ΑΥΤΗΣ


Θεσσαλονίκη, 7-8-2026
Κυρίες, κύριοι συνάδελφοι, 
Παρά τη συνταγματικότητα που αναγνώρισε η απόφαση 1477/2021 όσον αφορά στην παρακράτηση ΕΑΣ από τις συντάξεις, το ζήτημα δεν έχει κλείσει οριστικά, αφού έχει προγραμματιστεί νέα πιλοτική δίκη στην Ολομέλεια του Ελεγκτικού Συνεδρίου (τον Οκτώβριο του 2026), αντικείμενο της οποίας δεν είναι πλέον  η κατάργηση της εισφοράς, αλλά η συμβατότητά της με το Σύνταγμα ως προς τον τρόπο υπολογισμού της. Θα εξετασθεί δηλαδή εάν είναι νόμιμο να επιβάλλεται ο συντελεστής κράτησης σε ολόκληρο το ποσό της σύνταξης όπως ισχύει σήμερα ή αν θα πρέπει ο συγκεκριμένος συντελεστής παρακράτησης  να επιβάλλεται μόνο στο υπερβάλλον ποσό άνω των 1.400 ευρώ, όπως το ποσό αυτό έχει διαμορφωθεί σήμερα. Με την δεύτερη άποψη συντάσσεται και ο Συνήγορος του Πολίτη (ΣτΠ), ο οποίος, με το από 22-5-2024 πόρισμά του προς την Υπουργό Εργασίας και Κοινωνικών Υποθέσεων, διαπιστώνει την αντίθεση του τρέχοντος τρόπου υπολογισμού και παρακράτησης της ΕΑΣ προς το άρθρο 4 παρ. 1 & 5 και το άρθρο 22 παράγραφος 1, εδάφιο β΄ του Συντάγματος αλλά και την αντίθεση προς το άρθρο 1 παράγραφος 1 του Πρώτου Πρόσθετου Πρωτοκόλλου της Ε.Σ.Δ.Α..

Για να γίνει κατανοητή η διεκδίκηση παρατίθενται το πιο κάτω παραδείγματα:

Ποσό σύνταξης από 1.782,51 € έως 2.097,10 € ποσοστό παρακράτησης 6% επί του συνολικού ποσού της σύνταξης. Έστω ότι συνταξιούχος λαμβάνει ποσό αρχικό ποσό σύνταξης 2.000,00 €. Η παρακράτηση ΕΑΣ σήμερα ανέρχεται στο ποσό των 120,00 €. Με τον διεκδικούμενο τρόπο υπολογισμού το ποσό της ΕΑΣ θα υπολογίζεται επί του ποσού των 532,01 € (2.000,00 € - 1.467,99 €) και η μείωση ΕΑΣ θα διαμορφωθεί στο ποσό των 31,92 €. Αντίστοιχα σε ονομαστικό ποσό σύνταξης 1.600,00 € η παρακράτηση σήμερα ανέρχεται στο ποσό των 48,00 € ενώ με τον διεκδικούμενο τρόπο υπολογισμού το ποσό της ΕΑΣ θα υπολογίζεται επί του ποσού των 132,01 € (1.600,00 € - 1.467,99 €) και η μείωση ΕΑΣ θα διαμορφωθεί στο ποσό των 3,96 €. Είναι προφανής λοιπόν η ωφέλεια του διεκδικούμενου νέου τρόπου υπολογισμού για τους συνταξιούχους, η οποία στο πρώτο παράδειγμα ανέρχεται στο ποσό των € 88,08 το μήνα και στο δεύτερο στο ποσό των € 44,04 το μήνα.

Υπενθυμίζεται ότι από 1-1-2026 τα νέα κλιμάκια της ΕΑΣ, μετά την τιμαριθμοποίησή τους έχουν ως εξής:

	Ποσοστό Παρακράτησης
	Νέα Κλιμάκια Μηνιαίας Κύριας Σύνταξης

	0%
	Έως 1.467,99 €

	3%
	1.468,00 € έως 1.782,50 €

	6%
	1.782,51 € έως 2.097,10 €

	7%
	2.097,11 € έως 2.411,70 €

	9%
	2.411,71 € έως 2.726,30 €

	10%
	2.726,31 € έως 3.040,90 €

	12%
	3.040,91 € έως 3.355,50 €

	13%
	3.355,51 € έως 3.670,00 €

	14%
	3.670,01 € και άνω



Προκειμένου να γίνει δυνατή, σε περίπτωση θετικής απόφασης της ολομέλειας του ΕΣ, η επιστροφή των διαφορών που θα προκύψουν στον κάθε συνταξιούχο, μετά τον επανυπολογισμό της ΕΑΣ,  είναι απαραίτητη η άσκηση αγωγής ενώπιον του Ελεγκτικού Συνεδρίου για τα έτη 2021, 2022, 2023, 2024, 2025 και 2026.  Η άσκηση της αγωγής αυτής κρίνεται απαραίτητη, δεδομένου ότι η διοίκηση, σύμφωνα με τα μέχρι τώρα πεπραγμένα της, αρνείται να εφαρμόσει την οποιαδήποτε απόφαση και να επιστρέψει αυτοβούλως τα σχετικά ποσά στο σύνολο των συνταξιούχων, αφού η απόφαση και τα εξ αυτής αποτελέσματα που προκύπτουν θα ισχύσουν μόνο μεταξύ των διαδίκων και έτσι θα πρέπει να υποχρεωθεί δικαστικά προς τούτο. Επίσης κρίνεται απαραίτητο η όποια αγωγή να ασκηθεί μέχρι τη δημοσίευση της απόφασης επί της αγωγής που ήδη εκκρεμεί προς συζήτηση στην ολομέλεια του ΕΣ, δεδομένου ότι με την  απόφαση που θα εκδοθεί (υπολογίζεται προς το τελος του 2027) υπάρχει μεγάλη πιθανότητα να αποκλεισθεί η δυνατότητα διεκδίκησης αναδρομικών ποσών για όσους συνταξιούχους δεν έχουν καταθέσει ήδη αγωγή. Περαιτέρω για να μην υποπέσουν σε παραγραφή τα ποσά του έτους 2021 θα πρέπει η αγωγή να κατατεθεί στο ΕΣ και να επιδοθεί στο Ελληνικό Δημόσιο και τον ΕΦΚΑ μέχρι την 31-12-2026. Ως εκ τούτου τα όποια δικαιολογητικά θα πρέπει να μου αποσταλούν το αργότερο μέχρι την 15-12-2026. 
ΚΟΣΤΟΛΟΓΙΟ
Για να μειωθεί το κόστος της δικαστικής διεκδίκησης υπάρχει η δυνατότητα κατάθεσης ομαδικής αγωγής (50 άτομα ανά δικόγραφο) ενώ το ποσό που θα καταβάλλει κάθε ενδιαφερόμενος, ως προκαταβολή, για την κάλυψη των εξόδων κατάθεσης ανέρχεται στο ποσό των 125 ευρώ. Σημειώνεται ότι επειδή η αγωγή θα κατατεθεί ως αναγνωριστική για ποσά που υπερβαίνουν τα 6.000,00 € δεν υφίσταται υποχρέωση καταβολής από τον κάθε ενδιαφερόμενο δικαστικού ενσήμου. 


Σε περίπτωση επιδίκασης και είσπραξης των κατά τα ανωτέρω διεκδικούμενων θα καταβληθεί στον εντολοδόχο ως αμοιβή ποσοστό 5%, πλέον ΦΠΑ, επί των επιδικασθέντων, έστω και αν η είσπραξη επιτευχθεί με μια μόνο πράξη (ενέργεια) και σε έναν μόνο βαθμό δικαιοδοσίας. Στο χρόνο αυτό θα εκδοθεί και η ΑΠΥ επί του συνολικού ποσού (αρθρο 13 εδ. Β ν. 4307/2014), ήτοι της προκαταβολής και του ποσού της αμοιβής 5% σε περίπτωση επιτυχούς έκβασης της αγωγής ή μόνο της προκαταβολής σε περίπτωση απόρριψής της.

Σε περίπτωση αποτυχίας της δίκης ο Εντολοδόχος δεν θα λάβει ουδεμία αμοιβή πέραν της αρχικής προκαταβολής.
ΔΙΚΑΙΟΛΟΓΗΤΙΚΑ
 Όσοι ενδιαφερόμενοι επιθυμούν να αναλάβει το γραφείο μου την κατάθεση αγωγής, θα χρειαστεί να αποστείλουν αρχικά τα κάτωθι δικαιολογητικά ηλεκτρονικά στο email: georepan@yahoo.gr:  
1. Το συνημμένο ΕΝΤΥΠΟ ΠΛΗΡΟΦΟΡΙΑΚΩΝ ΣΤΟΙΧΕΙΩΝ ΣΥΝΤΑΞΙΟΥΧΟΥ.
2. Την αρχική, τις τυχόν τροποποιητικές και όλες τις τυχόν πράξεις αναπροσαρμογής της σύνταξης.
3. ΑΠΟ ΤΟΝ ΙΣΤΟΤΟΠΟ ΤΟΥ ΕΦΚΑ, ΤΑ ΜΗΝΙΑΙΑ ΕΝΗΜΕΡΩΤΙΚΑ ΣΗΜΕΙΩΜΑΤΑ ΣΥΝΤΑΞΗΣ του 1ΟΥ και 6ΟΥ /2021, 1ΟΥ και 6ΟΥ/2022, 1ΟΥ και 6ΟΥ/2023, 1ΟΥ και 6ΟΥ/2024, του 1ΟΥ και 6ΟΥ/2025 και του 1ΟΥ και 6ΟΥ/2026. 
4. Το συνημμένο έντυπο εξουσιοδότησης θεωρημένου μέσω gov.gr για το γνήσιο της υπογραφής (Επιλογή στο gov.gr έκδοση εξουσιοδότησης). 
5. Αντίγραφο της αστυνομικής ταυτότητας.
6. Το συνημμένο στην παρούσα εργολαβικό δίκης  στο οποίο περιγράφονται αναλυτικά οι υποχρεώσεις εκάστου μέρους, καθώς και ότι σε περίπτωση επιτυχίας, επιδίκασης και είσπραξης ποσού, η συνολική αμοιβή του Γραφείου μου θα ανέρχεται σε ποσοστό 5% πλέον ΦΠΑ 24% επί των επιδικασθέντος ποσού. Το υπόψη εργολαβικό, αφού το μονογράψετε σε κάθε σελίδα και το υπογράψετε στη θέση ο εντολέας, θα μου το επιστρέψετε ηλεκτρονικά μαζί με τα υπόλοιπα δικαιολογητικά.

Επισημαίνεται ότι, όλα τα ενημερωτικά σημειώματα σύνταξης των υπολοίπων μηνών, από 1-1-2021 μέχρι και σήμερα, θα πρέπει να αποσταλούν σε δεύτερο χρόνο από τους ενδιαφερόμενους ηλεκτρονικά στο email: georepan@yahoo.gr, το συντομότερο δυνατόν, ώστε να είναι διαθέσιμα προς κατάθεση στο Δικαστήριο όποτε ζητηθούν. Σημειώνεται ότι υπάρχει η δυνατότητα εκτύπωσης των υπόψη ενημερωτικών από το διαδικτυακό τόπο του ΕΦΚΑ.

Όσον αφορά στην κατάθεση του ποσού συμμετοχής στην αγωγή, αυτή θα πραγματοποιηθεί κατόπιν συνεννόησης μαζί μου και οπωσδήποτε μετά τον έλεγχο των δικαιολογητικών και την επιβεβαίωση δυνατότητας συμμετοχής ενός εκάστου σε αυτή.
 
Επισημαίνεται ότι η προέλευση του υπογράφοντος, εγγυάται, πάντοτε μέσα στα πλαίσια της καλώς εννοούμενης συναδελφικότητας, την συνεχή, ομαλή και απρόσκοπτη συνεργασία και  ενημέρωση των συμμετεχόντων στην άσκηση της υπόψη αγωγής, σε όλα τα στάδιά της, από την κατάθεση μέχρι την έκδοση απόφασης.
Μετά τιμής,

ΕΠΓΟΣ(ε.α.) ΓΕΩΡΓΙΟΣ ΡΕΠΑΝΙΔΗΣ
ΔΙΚΗΓΟΡΟΣ ΘΕΣΣΑΛΟΝΙΚΗΣ ΠΑΡ’ ΑΡΕΙΩ ΠΑΓΩ

ΕΝΤΥΠΟ  
ΠΛΗΡΟΦΟΡΙΑΚΩΝ ΣΤΟΙΧΕΙΩΝ ΣΥΝΤΑΞΙΟΥΧΟΥ 

ΟΝΟΜΑ : ……………………………………………………………………………..............
ΕΠΩΝΥΜΟ : …………………………………………………………………………………..
ΟΝΟΜΑ ΠΑΤΡΟΣ: ………………………………………………………………………...…
ΟΝΟΜΑ ΜΗΤΡΟΣ: …………………………………………………………………………...
ΒΑΘΜΟΣ ΑΠΟΣΤΡΑΤΕΙΑΣ: …………………………………………………………………
ΣΤΟΙΧΕΙΑ ΑΔΤ:……………………………………………………………………………….
ΗΜ/ΝΙΑ ΓΕΝΝΗΣΗΣ: ………………………………………………………………………...
Δ/ΝΣΗ ΚΑΤΟΙΚΙΑΣ: ……………………………………………………………………….…
ΤΚ:……………………………………………………………………………………………….
Α.Φ.Μ. : ………………………………………………………………………………………..
Δ.Ο.Υ. : ………………………………………………………………………………………..
ΑΜΚΑ: …………………………………………………………………………....................
ΤΗΛ: …………………………………….ΤΗΛ.ΚΙΝ:………….……………………………….
Ε-MAIL: …………………………………………….FAX:………………………………..
Αριθμός Μητρώου Συνταξιούχου : ……………………………………………………….
Αριθμός (οί) Συνταξιοδοτικής (ών) Πράξης (ων) : …………………………………………………………………………………………………………
…………………………………………………………………………………………………………
…………………………………………………………………………………………………………
…………………………………………………………………………………………………………







EΞΟΥΣΙΟΔΟΤΗΣΗ

O κάτωθι υπογεγραμμένος ……..…………………………………………… του …………………, στρατιωτικός συνταξιούχος δημοσίου με Α.Μ. ……………………………….. κάτοχος του υπ’ αριθμ. ………………………   δελτίου αστυνομικής ταυτότητας, που εκδόθηκε την…………………. από το ……………………………………, κάτοικος ……………………, οδός ……………………………………. αριθμ. ……, Τ.Κ. ………….., e-mail:………………………….., τηλ……………………….
Ε Ξ Ο Υ Σ Ι Ο Δ Ο Τ Ω
το Δικηγόρο Θεσσαλονίκης Γεώργιο Ρεπανίδη του Νικολάου (ΑΜΔΣΘ:10896), που γεννήθηκε στη Θεσσαλονίκη την 19-5-1959, με ΑΔΤ Α02674097, κάτοικο Θεσσαλονίκης, οδός Αλεξίου Έλλης, αριθμ. 2,  ΤΚ. 55337, τηλ.: 2314016793 ΚΙΝ: 6983508321 & 6955258164, ή συνεργάτη της επιλογής του, να καταθέσουν αγωγή ενώπιον του αρμοδίου τμήματος του Ελεγκτικού Συνεδρίου κατά του Ελληνικού Δημοσίου και του e-ΕΦΚΑ για την διεκδίκηση και απόδοση της διαφοράς μεταξύ του ποσού της ΕΑΣ που παρακρατείται από τη σύνταξή μου και του ποσού επί του οποίου θα έπρεπε να υπολογισθεί μετά την αφαίρεση του ποσού του 1ου κλιμακίου αυτής. 
Επίσης, τους εξουσιοδοτώ να παρασταθούν ενώπιον του αρμοδίου τμήματος του Ελεγκτικού Συνεδρίου κατά τη συζήτηση της αγωγής μου, να καταθέτουν και να παραλαμβάνουν οποιοδήποτε έντυπο, έγγραφο, καταστεί αναγκαίο, να καταθέτουν υπομνήματα και γενικά να προβούν σε όποια άλλη ενέργεια απαιτείται για την περαίωση της ως άνω εντολής, συμπεριλαμβανομένης και της παραίτησης από την αγωγή. 
Η παρούσα ισχύει για δέκα έτη.

……………………………, …/…./2026
Ο/η εξουσιοδοτών/ούσα
Θεωρήθηκε το γνήσιο της υπογραφής                  




ΣΥΜΒΑΣΗ ΕΝΤΟΛΗΣ – ΕΡΓΟΛΑΒΙΚΟ ΔΙΚΗΣ

Σήμερα, ……………….., στην  Θεσσαλονίκη, οι κατωτέρω υπογράφοντες αφενός ο Ρεπανίδης Γεώργιος του Νικολάου, Δικηγόρος Θεσσαλονίκης, ΑΜΔΣΘ: 10896, κάτοικος Τριανδρίας Θεσσαλονίκης, οδός Αλεξίου Έλλης, αρ. 2, ΤΚ 55337, με ΑΦΜ: 026792965 και ΔΟΥ: Δ΄ Θεσσαλονίκης, καλούμενος εφεξής «ο Εντολοδόχος» και αφετέρου  ο ………………………….. του …………….., απόστρατος Αξιωματικός, Στρατιωτικός Συνταξιούχος δημοσίου, κάτοικος …………………………, οδός ……………….., αριθ. ……., Τ.Κ. ………….., τηλ:  ……………………… με Αριθμό Μητρώου Συνταξιούχου ………………… και ΑΦΜ …………………, Δ.Ο.Υ. ……………….., καλούμενος εφεξής «ο Εντολέας» συμφώνησαν, συνομολόγησαν και συναποδέχθηκαν τα κάτωθι:
Α. Ο  εντολέας, συνταξιούχος δημοσίου, επιθυμεί την διεκδίκηση και απόδοση της διαφοράς μεταξύ του ποσού της ΕΑΣ που παρακρατείται από τη σύνταξή του και του ποσού που θα έπρεπε αυτή να υπολογισθεί μετά την αφαίρεση του ποσού του 1ου κλιμακίου αυτής. Για τη διεκδίκηση των ανωτέρω ποσών ο εντολέας παρέχει με την παρούσα την ειδική εντολή και πληρεξουσιότητα προς τον ως άνω εντολοδόχο δικηγόρο, να καταθέσει αγωγή ενώπιον του Ελεγκτικού Συνεδρίου προς ικανοποίηση των συμφερόντων του, σε πρώτο βαθμό, στην παρούσα υπόθεση. Ο εντολέας θα καταβάλλει στον εντολοδόχο, ως προκαταβολή, τα έξοδα που απαιτούνται για την κατάθεση και συζήτηση της αγωγής σε πρώτο βαθμό.
Για την αντιμετώπιση των δικαστικών και εν γένει εξόδων (γραμμάτια προείσπραξης, ένσημα, αντίγραφα, γραφική ύλη, επίδοση δικογράφου, κλπ) στα οποία θα υποβληθεί ο εντολοδόχος, για την κατάθεση και συζήτηση της αγωγής στο αρμόδιο τμήμα του Ελεγκτικού Συνεδρίου και τη διεξαγωγή όλων των απαιτούμενων από το νόμο δικαστικών ενεργειών για την ολοκλήρωση της πράξης αυτής, προσφέρω ως προκαταβολή το ποσό των 125,00 €.
Β. Για την διεκπεραίωση της ως υποθέσεως ο Εντολοδόχος δύναται να χρησιμοποιήσει και άλλους Δικηγόρους κατά την απόλυτη κρίση του, σε οποιοδήποτε στάδιο και βαθμό δικαιοδοσίας.
Γ. Σε περίπτωση επιδίκασης και είσπραξης των κατά τα ανωτέρω διεκδικούμενων θα καταβληθεί στον εντολοδόχο ως αμοιβή ποσοστό 5%, πλέον ΦΠΑ, επί των επιδικασθέντων, έστω και αν η είσπραξη επιτευχθεί με μια μόνο πράξη (ενέργεια) και σε έναν μόνο βαθμό δικαιοδοσίας. Στο χρόνο αυτό θα εκδοθεί και η ΑΠΥ επί του συνολικού ποσού (αρθρο 13 εδ. Β ν. 4307/2014), ήτοι της προκαταβολής και του ποσού της αμοιβής 5% σε περίπτωση επιτυχούς έκβασης της αγωγής ή μόνο της προκαταβολής σε περίπτωση απόρριψης της αγωγής.
Σε περίπτωση αποτυχίας της δίκης ο Εντολοδόχος δεν θα λάβει ουδεμία αμοιβή πέραν της αρχικής προκαταβολής.
Σε περίπτωση που τα διεκδικούμενα καταβληθούν για οποιοδήποτε λόγο, μετά την κατάθεση της αγωγής και πριν την εκδίκασή της, η αμοιβή παραμένει στο ίδιο ποσοστό. Σε περίπτωση δε εξώδικου ή δικαστικού συμβιβασμού σε οποιοδήποτε στάδιο της δίκης, η αμοιβή του εντολοδόχου παραμένει στο ως άνω ποσοστό, υπολογιζόμενου όμως εδώ επί του συνολικού ποσού που συμφωνήθηκε με το συμβιβασμό. 
Ο εντολοδόχος δεν δικαιούται επί πλέον αμοιβή για τους Δικηγόρους που θα απασχολήσει για τη διεκπεραίωση της ανωτέρω εντολής προς αυτόν, ακόμα κι αν αυτοί υπογράψουν ως πληρεξούσιοι Δικηγόροι του εντολέως, τις απαιτούμενες αιτήσεις και δικόγραφα προς τις αρμόδιες δημόσιες αρχές και δικαστήρια.
 Δ. Ο εντολέας αναλαμβάνει την υποχρέωση να θέσει στη διάθεσή του εντολοδόχου κάθε αναγκαίο, κατά την κρίση του εντολοδόχου, αποδεικτικό μέσο, ενώ δεν δύναται να ανακαλέσει την παρούσα εντολή καθ’ όσον αυτή αφορά και το συμφέρον του Εντολοδόχου, σύμφωνα με το άρθρο 724 του Α.Κ
Η παρούσα δύναται να τροποποιηθεί αποκλειστικώς και μόνον εγγράφως αποκλειομένου παντός  άλλου αποδεικτικού μέσου, ακόμα και του όρκου.
Για κάθε διαφορά που θα προκύψει κατά την εκτέλεση του παρόντος αρμόδια ορίζονται τα δικαστήρια της Θεσσαλονίκης.
Στη συνέχεια διαβάστηκε το παρόν από τους ώδε συμβαλλόμενους και υπογράφηκε σε τρία όμοια αντίγραφα.  

ΟΙ ΣΥΜΒΑΛΛΟΜΕΝΟΙ

          Ο ΕΝΤΟΛΕΑΣ                                                             Ο ΕΝΤΟΛΟΔΟΧΟΣ

